Document ID: 32004R0271

Komission asetus (EY) N:o 271/2004,
annettu 16 päivänä helmikuuta 2004,
luvan antamisesta siirtoihin Macaosta peräisin olevien tekstiili- ja vaatetustuotteiden määrällisten rajoitusten välillä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1) ja erityisesti sen 7 artiklan,
sekä katsoo seuraavaa:
(1) Heinäkuun 19 päivänä 1986 parafoidun ja neuvoston päätöksellä 87/497/ETY hyväksytyn tekstiilituotteiden kauppaa koskevan Euroopan talousyhteisön ja Macaon sopimuksen(2), sellaisena kuin se on viimeksi muutettuna 22 päivänä joulukuuta 1994 parafoidulla ja neuvoston päätöksellä 95/131/EY(3) hyväksytyllä kirjeenvaihtona tehdyllä sopimuksella, 7 artiklassa annetaan mahdollisuus tehdä siirtoja luokkien ja kiintiövuosien välillä.
(2) Macao on jättänyt kaksi kiintiövuosien välisiä siirtoja koskevaa pyyntöä, toisen 26 päivänä kesäkuuta 2003 ja toisen 14 päivänä tammikuuta 2004.
(3) Macaon pyytämät siirrot kuuluvat asetuksen (ETY) N:o 3030/93 7 artiklassa tarkoitettujen ja sen liitteen VIII sarakkeessa 9 vahvistettujen joustavuussäännösten soveltamisalaan.
(4) Sen vuoksi pyyntöihin on aiheellista suostua.
(5) On suotavaa, että tämä asetus tulee voimaan sen julkaisemista seuraavana päivänä, jotta talouden toimijat voisivat hyötyä siitä mahdollisimman pian.
(6) Tässä asetuksessa säädetyt toimenpiteet ovat asetuksen (ETY) N:o 3030/93 17 artiklassa säädetyn tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Annetaan lupa tämän asetuksen liitteen mukaisesti tehtäville, Euroopan yhteisön ja Macaon välisessä tekstiilituotteiden kaupasta tehdyssä sopimuksessa vahvistettujen, Macaosta peräisin olevien tekstiilituotteiden määrällisten rajoitusten välisille siirroille kiintiövuoden 2003 osalta.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä helmikuuta 2004.

Labels: 3
18
15
1